Coltura d'Estremaúra

La coltura u escoltura d'Estremaúra , o coltura u escoltura estremeña es la coltura dessenroá ena agora Comunidá Utónoma d'Estremaúra. Esta coltura tien las sus raízis ena enfrugencia delos destintus puebrus qu'án passau por essas tierras.

 Arti 
 Arquitetura 
 Estoria 
197px|miniaturadeimagen|derecha|La puenti d'Alcántara, de costrución romana.
Estremaúra sufrió una romaniçación compreta i los romanus dexarun la su huélliga nesta tierra con numberosus exemprus arquitetónicus comu'l teatru, i l'anfiteatru, calçás, puentis comu la puenti d'Alcántara i aguadutus comu los de Cornalvu, San Lázaro i los Milagrus.Ruinas y monumentos romanos para visitar en Extremadura

Dela presencia islámica en Estremaúra quean entavía restus comu las alcaçabas de Méria,La Extremadura islámica I Caçris, TrugilluLa alcazaba medieval de Trujillo i Badajós, el castillu de Montemolín i el castillu dela sierra de Castellar.

197px|right|thumb|Alcaçaba de Méria.

L'arti mudejal tien angunas representacionis ena comunidá, comu'l craustru del Monesteriu de Tentudía,Monasterio de Tentudía (Nuestra Señora de Tentudía), Badajoz las galerías porticás mudéjaris del santuariu dela Virgin de l'AraArte Mudéjar en la provincia de Badajoz o l'Ilésia de Nuestra Señora dela Conceción de Granja de Torrehermosa, es un exempru de torri-fachá mudejal. Tamién ain torris-fachá mudéjaris enas parroquias de Santa Olalla, en Puebra la Reina i de Santa María de Gracia, en Palomas.VI Encuentro de Blogueros de Extremadura: "El mudéjar pacense en sus torres-fachada más destacadas"

197px|miniaturadeimagen|izquierda|Castru mudéjal del Monesteriu de Tenudía, en Badajós.

Debíu ala presencia los mosulmanis en Estremaúra, l'arti románicu no tien mucha representación ena comunidá, solu el tardurrománicu,El románico en Extremadura mayolmenti en zonas baxu control de l'Orden de Alcántara.

197px|miniaturadeimagen|derecha|Portá románica dela basílica de Santa Ulalia en Méria.

El prencipal exempru de románicu en Estremaúra es la Catreal Vieja de Prasencia, que prencipió a costruil-si a caberus del siegru XII u prencipius del XIII i hue acabijá nel siegru XIV. Sotrus templus románicus ena provincia de Caçris son las ilesias de Hoyus i Alcántara (ena provincia de Caçris). Ena provincia de Badajós s'asseñalan las ilesias de Santiagu i San Martín en Medellín, la basílica de Santa Ulalia en Méria i l'ilesia de Santa María del Castillu en Abuquerqui.

La concatreal de Santa María de Caçris es un exempru de trasición entri el románicu i el góticu. Tien dos portás góticas, i bóvedas de crucería gótica.

197px|miniaturadeimagen|izquierda|Concatreal de Caçris.

miniaturadeimagen|La Catreal de Coria es un exempru de góticu de trasición, con añidíus praterescus i barrocus (la torri-campanariu).

Angunus exemprus del arti góticu en Estremaúra son la catreal nueva de Prasencia, la de Coria i la de Badajós. Otrus exemprus  son los castillus d'Abuquerqui, Granaílla i Coria, las portás delas ilesias de Villafranca delos Barrus i el craustru del monesteriu de Yusti.El Gótico en Extremadura

El góticu caberu estremeñu se desenroó entri los añus 1490 i 1525 con caraitiris acomparantis a sotrus qu'aparecin nel restu la península. Recebi enfrugencias del arti islámicu comu el gastu del ladrillu.Sánchez Lomba, Francisco M. Arquitectura del Renacimiento en Extremadura (Atiju)

Angunus exemprus d'arquitetura dela Renacimiencia son l'ilesia parroquial d'Azituna, cona solución de piera ena capilla mayol. En Orellana la Vieja se gasta el ladrillu comu material de costrución i en l'ilesia Logrossán, Pedro de Ybarra gasta la piera pa'hazel una bóveda de demensionis menumentalis. Sotrus exemprus son el templu parroquial de Guareña, hechu por Rodrigo Gil de Hontañón; i el templu de Santa María de Broças, con tripri navi.

Angunus exemplus d'arquitetura barroca estremeña son l'Ilesia de San Bartolomé en Jerés delos Caballerus, cona su torri d'estilu barrocu del siegru XVIII, l'Ermita la Salú, en Caçris, un exempru de Barrocu del siegru XVIII,El Barroco en Extremadura el Conventu de Santa María dela Parra, l'Oratoriu de San Pedru Alcántara i l'Ilesia de San Bartolomé en Jerés delos Caballerus, los tres decraraus Bienis d'Interés Coltural.

D'estilu neocrássicu i academicista es l'ilesia parroquial de Santa Amalia, construyía entri 1831 i 1837. D'estilu estoricista es el palaciu de Cijara, assitiau en Herrera del Duqui, i construyíu en 1873.Palacio Cijara

El moernismu allega tardi a Estremaúra. Un exempru es el Casinu de Prasencia, proyetau a prencipius de 1905. Ai qu'asperal ata 1910 pa vel sotrus exemprus, anque con sotra enfrugencias, i reduzíus a fachás comu la casa del Arrabal en Campanariu.Muestras de la arquitectura modernista en Badajoz

197px|miniaturadeimagen|derecha|Vegaviana es un exempru de puebru de colonización.

En Badajós s'asseñala la Casa Álvarez, ena praça dela Soledá, prencipiá en 1914 i acabijá nel 1915, proyetá por Adel Pinna Casas. Sotrus exemprus es el edificiu conocíu comu Las Tres Campanas, encargau a Luis Ramallo en 1899. Tamién s'asseñala el edificiu conocíu comu Garaje Pla, ogañu el Colegiu Oficial d'Avogáus, obra d'Adel Pinna firmá en 1921 pol arquitetu Manuel Martínez.

Exemprus d'arquitetura novecentista son la Casa Celaya, la Casa Higuero Viniegra (ogañu Hotel Palacete Alameda), i la Casa Martín (conocía comu Casa Mirón) en Caçris.Delicias cacereñas del pasado siglo

En Estremaúra, alupués dela Guerra Cevil Española, se puei palral tamién dela arquitetura de colonización, criá cola costrución de puebrus totalmenti nuevus (43 en Badajós,«Los pueblos de colonización son las mejores urbanizaciones para vivir» 21 en Caçris), promovía pol Instituto Nacional de Colonización (INC).Vera Carrasco, José María i José Maldonado Escribano (2020) Arquitectura escolar en los pueblos de colonización de Extremadura, Servicio de Publicaciones de la Universidad de Extremadura, 474 pp (Atiju)

 Arquitetura provincia 
Ena arquitetura provincia atopamus choçus, i sotrus edificius comu çahurdas (pa guardal los guarrus) i las torrucas. Al tentu delas ténicas, destaca la "piera seca", qu'era piera sobri piera.Extremadura, arquitectura tradicional y paisajes culturales / Extremadura, traditional architecture and cultural landscapes (Spain) 

Los choçus, mu emportantis pala vída pastoril son edificius sin adornus, de costrución rápida i baxu costi i con deferentis usus (permanenti u temporal, comu almacén o pensaeru).Una breve visión de la arquitectura rural de Extremadura Son de pranta circulal i con poca altol, el su techau de falsa cúpula, tejas o cubierta vegetal.

Sotra estrutura era la torruca, turruco o turruñu, que servía mayolmenti comu reselvu pa pastoris o pal ganau recién nacíu.

 Escoltura 

Las primeras escolturas estremeñas qu'án llegau hata muestrus días son l'ídolu d'Estremaúra, una escoltura celíndrica en alabastru del trecel mileniu e.C., i l'ídolu de Garrovillas, del Calcolíticu.Ídolo de Garrovillas (escultura) en EcuRed

Dela epoca romana án llegau muchas escolturas, comu la dela diosa Junu, atopá en ReginaLa escultura de la diosa Juno, encontrada en Regina, ya luce en el Museo Arqueológico de Badajoz nel añu 2010.

Nel Barrocu destacan José de Churriguera, pairi del estilu churriguerescu i Ginés López (1715-1717) es el utol del retablu mayol dela Catreal de Badajós.

Nel siegru XX destaca Enrique Pérez Comendador, pertenecienti ala Escuela sevillana d'escoltura.

 Pintura 
197px|miniaturadeimagen|derecha|Utorretrat'l Francisco de Zurbarán.
La pintura mural gótica más antiga, del siegru XIV, está ena ermita de Nuestra Señora del Salor, entre Torrequemada i Torremocha.Garrido Santiago, Manuel (1995) Aproximación a la pintura gótica en Extremadura, en Norba: Revista de arte, ISSN 0213-2214, Nº 14-15, págs. 119-144x Sotrus exemprus de pintura gótica son el retablu de Santa María de Trugillu i el retablu la capilla ena Granja de Mirabel, en Guadalupi.

La pintura barroca estremeña es la más destacá ena estoria d'esti arti en Estramaúra, ondi destacan los temas religiosus que se centran en partis i pressonagis del Nuevu Testamentu, comu la Virgin, Cristu i los Santus.Terrón Reynolds, María Teresa (1994) Temas e iconografía de la pintura barroca en Extremadura, en Norba: Revista de arte, ISSN 0213-2214, Nº 14-15, págs. 119-144 Angunus pintoris destacaus son Luis de Morales, pintol d'estilu manierista (1509-1586)La espiritualidad de Luis de Morales ilumina el MUBA i Francisco de Zurbarán (1598-1664), pintol del Siegru d'Oru, destacó ena pintura religiosa.

Nel siegru XIX, destaca la familia LucenquiPizarro Gómez, Francisco Javier (1989) Pintura extremeña del siglo XIX: Los lucenqui, en Norba: Revista de arte, ISSN 0213-2214, Nº 9, págs. 175-190

Nel siegru XX destacan Juan Galea Barjola,Pintores extremeños pretenecienti al espressionismu representativu, es unu los printoris de mayol emportancia ena segundera metá el siegru; Adelardo Covarsí Yustas (1885 – 1951), cona su obra de temas costumbristas, ruralis i estremeñus, José Gordillo Sánchez (1888-1972), pertenecienti ala escuela realista; Felipe Checa Delicado, conocíu polos sus boegonis i Eugenio Hermoso Martínez (1883-1963), que perteneció ala Real Academia de Bellas Artes de San Fernando. Ena escuela del hiperrealismu pitóricu destaca Eduardo Naranjo (1944)

 Retrataúra 
Los primerus fotógrafus que retratarun Estremaúra huerun estrangerus, comu es el casu de Charles Glifford, que prencipia acorrel España nel añu 1850, haziendu un álbum pala reina Isabel IILa fotografía social en la alta Extremadura i Jean Laurent, que hazi una retrataúra de Trugillu.

Dendi el añu 1903, el pedióricu El Cruzado Extremeño, pubrica retrataúras ena su portá. Angunus fotógrafus án síu Juan Ruiz de Luna, que hizu retrataúras de Prasencia quandu hue a cial con Sorolla, quien pintaría un quairu pala Hispanic Society of America i Ruth Matilda Anderson, enfrugencia de Sorolla ena su obra Visiones de España i utora dela espossición Spanish Costume: Extremadura nel añu 1951.

 Música 

La música tradicional estremeña se caraitiriça pol predominui la çambomba i la gaita estremeña. El baili más típicu es la xota estremeña. Ca Virgin, Santu i puebru tién la su xota.La música en Extremadura Sotrus tipus de canti i baili son los fandangus (destaca el "Fandangu d'Estremaúra") i las rondeñas (comu la "Rondeña Cacereña").

Sotrus estilus son:
 el flamencu, con artistas comu Porrina de Badajoz i ena quitarra Javier Conde, Juan Manuel Moreno i Perico de la Paula.
 el rock, qu'allega enos añus 70, huendu el primer vinilu unu del grupu Los Riscos.
 el blues, que prencipia enos añus 90 col grupu Inlavables i ya nel siegru XXI destacan los caçriñus Pronóstico Reservado i Susan Santos.
 exemprus d'artistas dedicaus ala copra son Carmen Flores, gran cantora de cantu i rumba; Rosa Morena i Pilar Boyero.

Essisti el Festival Internacional De Música De Extremadura, pencipiau en 2022.FIME - Festival Internacional de Música de Extremadura

 Estrumentus 
197px|right|thumb|Sonaja.

 sonaja
 gaita estremeña
 tambol
 tamboril

 Grupus 
 Acetre
 Anhinojo Folk
 Asina
 El Arroyo los Cagaos
 El Viaje de Rose
 Extremoduro
 Juéllega Estremeña
 Planeta Suroeste
 Quejío folk
 Super 8

 Bailis tradicionalis 
La xota estremeña es el baili tradicional por escelencia. Es un baili destendíu por tola región, con vessionis propias de ca lugal, comu la xota de Coria u la xota serrana. La música vai acompañá de quitarra, cordión, gaita i çambomba.Descubre los bailes típicos de Extremadura en un recorrido cultural

Sotru baili típicu es el fandangu, bailáu en acolleras i con música de quitarra, tamboril i bandurria. Tamien essitin sotrus bailis comu el paloteu, del cordón, del pañuelu, del panderu i passacallis. Destacan la Dança los Lançaoris de Frexenal dela Sierra i Las Italianas de Gaganta dela Olla i la Dança de Los Negritus de Montermosu.

Las tamborás son típicas d'angunas zonas d'Estremaúra, comu Almendraleju u Çafra.

Sotrus bailis son:
 El Baili dela pata u la Xota La Patita d'Almendral.Jota "La Patita" de Almendral (Badajoz)
 El perantón
 El pindongu, típicu de Montermosu.Sobre los bailes y danzas del folklore musical en España
 El son brincau
 El son llanu
 La Zajarrona
 El Quita i Pon.

 Tragi típicu 

El tragi típicu estremeñu está atijau conas costumbris i crassis socialis dela genti que los gastava.

En general se puei devidil el tragi típicu estremeñu enas dos provincias dela comunidá: el caçriñu tien enfrugencias de Castilla i Lión, i el badajoceñu, de Castilla-La Mancha i Andaluzia.

El tragi típicu de Badajós costava de jubón, de terciopelu negru i manga larga, mandil tamién prietu, medias de listas brancas i negras i çapatus negrus. El peinau eran dos trenças negras enrollás a ca lau la cabeça con raya nel mediu.

En Caçris, la mugel gastava sombreru, hechu generalmenti con paja ("pajizu") o paja de centenu ("bálagu"), comu la gorra de Montermosu; la saya u manteu (refajo en Caçris, mantilla en Montermosu) puei sel fruncía o tableá i de coloris lisus verdi, amarillu o coloráu, a menúu decorá con bordaus ena parti baxa, de colol brancu, roxu u negru Los ombris tenían pajizus pal trebaju i sombrerus de fieltru negru pal tragi festivu, chaqueta negra i corta, de pañu, terciopelu o astracán (comu en Caçris). En Montermosu la solapa era adorná con bordau i antejuelas. Pa dil a trebajal tamién gastavan chambra con bolsillus d'agujal, destacandu el de Malpartía de Prasencia, con quairus brancus i negrus.

 Teatru 
miniaturadeimagen|alt=Teatru romanu de Méria|Teatru romanu de Méria
L'estoria el teatru en Estremaúra puei remontal-si a l'epoca romana, con exemprus del teatru i l'anfiteatru en Méria. Ogañu se gasta el teatru romanu de Méria pa representacionis nel Festival Entrenacional de Teatru Crássicu de Méria, hechu ca añu. Nel 1990 prencipió el Festival de Teatru Crássicu de Caçris, que tien lugal ca mes de juñu.

Ain pocus datus sobri el teatru medieval en Estremaúra. Suárez Muñoz, Ángel (1996) El teatro en la ciudad de Badajoz en el siglo XIX (Los comienzos), en Revista de estudios extremeños, ISSN 0210-2854, Vol. 52, Nº 1, págs. 33-50

Nel siegru XVI ya essisti un Corral de Comedias en Badajós.

En 1926, s'inagura en Caçris el Gran Teatro, ya que los localis de teatru, comu el Teatro de Variedades, El Patio de Comedia i el Teatro Principal ya havían síu cerraus.Consorcio Gran Teatro de Cáceres Entri 1986 i 1992, permaneció afechau. Dendi aquel momentu, un Consorciu hormau pola Junta d'Estremaúra, la Deputación Provincial de Caçris, el Ayuntamientu de Caçris i l'Entidad Caja Extremadura lo gestionan.Gran Teatro de Cáceres

Ogañu essiti la Red de Teatros y otros espacios escénicos de Extremadura, un pograma de ación coltural cordináu pola Junta pa promovel las artis escénicas ena región.Observatorio Extremeño de la Cultura

 Cini 
Estremaúra a síu dendi el prencipiu del cini español, un lugal de rodagi. Angunus exemprus de penículas rodás ena región son Las Hurdes, país de leyenda (1922) i Coronación de la Santísima Virgen de Guadalupe patrona de Extremadura (1928).Extremadura: una región de cine Peru la más conocía es la penícula de Luís Buñuel de 1933, llamá Las Hurdes (Tierra sin pan). Destaca la penícula Territoriu de bandolerus (2013), por bel síu rodá en estremeñu.

El Centro Extremeño de la Imagen hue criau en 1995, l'antecessol dela Filmoteca de Extremadura. Dendi diziembri 2016, la Filmoteca prencipió el su proyeutu dela Filmoteca Itinerante, con una proyeción mensual en tres ciáis de Caçris i tres de Badajós.Origen e Historia La Filmoteca tien la su sedi en Caçris, con tres espacius de proyeción en Badajós, Méria i Prasencia.

 Academia de Cine de Extremadura
 Asociación Extremeña de Productoras de Cine

 Atoris 

 Penículas 
Las siguientis penículas están ambientás en Estremaúra o an síu rodás ena región.

 Gastronomia 

La gastronomia d'Estremaúra es el conjuntu de pratus i tradicionis culinarias d'Estremaúra. Los pratus que ofreci son hundamentalmenti cárnicus i compuestus d'ortalizas diversas. Destacan los produtus derivaus del cerdu. Angunus pratus típicus son la Torta del Casal, las migas i el morcón.Los 5 platos más tradicionales de Extremadura

 Deporti 

El deporti más populal es el fubu. Entri los equipus de fubu estremeñus destacan el Club Deportivo Badajoz i el Mérida Asociación Deportiva. Sotrus son el Club Polideportivo Cacereño, el Club Deportivo Don Benito, el Club Deportivo Coria, el Club de Fútbol Villanovense, la Unión Deportiva Montijo i el Club Deportivo Diocesano.Índice de equipos 1928-2021. (XII: Extremadura)

Angunus de balón-cestu son lAsociación de Baloncesto Pacense‎, el Club Baloncesto Plasencia, el Cáceres Ciudad del Baloncesto‎ i el Cáceres Club Baloncesto‎.

 Federacionis 
L'''Asociación de Federaciones Deportivas Extremeñas hue aprensentá en 2022 pol entoncis diretol general de Deportis dela Junta d'Estremaúra, Dan de Sande Bayal, i el alcaldi de Don Benitu.

 Juegus traicionalis 
La mayoria los juegus traicionalis son semilaris al restu España. Un exempru es el juegu conocíu comu rayuela en castellanu, con destintus nombris enos deferentis puebrus d'Estremaúra: El Calajanso (Alanhi, Almendraleju, Llerena i Méria), El Chinche (Villafranca delos Barrus), La Rul (Valencia d'Alcántara), La muñeca o el quadru (Caminu-Moriscu), Cáliz (Miajás), Calderón o quarteta (Alcántara), Pisarraya (Campanariu) i El Teje (Don Benitu).Juegos populares

 Lenguas 
197px|miniaturadeimagen|derecha|Lenguas d'Estremaúra.

La lengua más palrá en Estremaúra es el castellanu, ena su variedá estremeña, conocía comu castúu. Nel norti la comunidá se parla el estremeñu, una lengua del sugrupu asturlionés delas lenguas romancis ocidentalis. A fala es una luenga romanci pretenecienti al sugrupu galaicu-purtugués palrá enos monicipius de San Martín de Trevehu, Elhas i Valverdi el Fresnu, nel Valli d'Hálama, al noroesti la provincia de Caçris (nel arrayu portugués).Esta lengua solo se habla en tres localidades extremeñas y está en peligro de extinciónLa fala, una lengua viva del norte de Extremadura

Finalmenti, el purtugués oliventinu es un sudialeutu el portugués alentejanu palrau entovia enas localidais d'Olivença i Táliga, frutu de bel holmau parti de Portugal duranti albondus siegrus. Angañu se alcuentra en vias d'estinción.

 Literatura 

La literatura estremeña es la escrevía pol estremeñus en qualquiera las lenguas d'Estremaúra.

 Literatura en estremeñu 
197px|right|thumb|José María Gabriel y Galán, unu delos más emportantis escrevioris en estremeñu.

La lengua d'Estremaúra prencipia aparecel ena decumentación dendi el siegru XIIICarmona García, Ismael (2022) Las grafías del extremeño I, en Caramanchos N23, Don Benito, pp. 84-86 Nel siegru XVII aparecin testus en sudialeutu talaveranu (1638). L'estremeñu prencipia a tenel más presencia ena literatura con Vicente Barrantes i su Días sin sol de 1875.

José María Gabriel y Galán es unu los utoris más destacaus en estremeñu, con obras comu Estremeñas (1902).Antología Poética de José María Gabriel y Galán

Ogañu, atopamus traducionis comu El Prencipinu, hechu por Antonio Garrido Correas; novelas comu Requilorios,Requilorios d'Alcón Olivera, i poemas comu Las lavanderas del charco i Tío Escequiel y tio Silvestre d'Aniceto Garrido Retortillo.

Ena literatura en estremeñu es de destacal el testu La nueva literatura en estremeñu, una recopilación de testus escrevius en estremeñu presentá pola OSCEC en 2011.

 Literatura en castúu 
Ena literatura en castúu destaca Luis Chamizo, utol dEl miajón de los castúos.Luis Chamizo Triguero

 Literatura en castellanu 
Nel siegru XVI puei vel-si una frorencia dela literatura en Estremaúra con dramaturgus comu Vasco Díaz Tanco, Bartolomé Torres Naharro i poetas comu Francisco de Aldana (1537-1578). En gramática i retórica destaca Francisco Sánchez de las Brozas (1523–1600), conocíu comu El Brocense. Tamién destaca Benito Arias Montano (1527 -1598), que derigió l'edicion dela Biblia Políglota d'Amberes (conocía comu Biblia Regia).Historia de la literatura extremeña

El siegru XVII no tien ni muchus escrevioris ni de mucha calidá. Se podría destacal Antonio de Monroy, realçau por Cervantes nel su Viaje del Parnaso i Alonso de Acevedo, que pubricó el cantu épicu La creación del mundu. 

Nel siegru XVIII destacan Cristóbal de la Beña (1777-1833) i Juan Meléndez Valdés (1754-1817) en poesia, Vicente García de la Huerta de Zafra (1734-1787) en teatru i Francisco Gregorio de Salas (Xaraizeju 1729, Mairil 1808), utol dela Décima a Extremadura.

Nel siegru XIX, nel Romanticismu destaca José de Espronceda (1808-1842) nacíu en Almendraleju, ondi tamién tuvu nacencia Carolina Coronado (1823-1811).

Nel siegru XX, destacan Antonio Reyes Huertas (1887-1952) conas sus Estampas campesinas, Pedro Romero Mendoza (1896-1969), diretol dela revista Alcántara dela Deputación Provincial de Caçris duranti 20 añus; Jesús Delgado Valhondo (1909-1993) i Manuel Pacheco (1920-1998).

 Religión 
270px|thumb|

La religión dela mayoría los estremeñus es el catolicismu. Esta religión tien influyíu enas tradicionis dela comunidá, comu enas fiestas i la gastronomía.Arzobispado de Mérida-Badajoz: Historia de la Archidiócesis

Estremáura es parti la provincia eclesiástica de Mérida-Badajós, devidía en:
 Archidiócesi de Méria-Badajós
 Provincias sufragánias
 Diócesi de Coria-Caçris
 Diócesi de Prasencia.

La provincia tien al reol de 578 parroquias, apercocha unus 37.457 km² ondi abitan 1.127.560 pressonas, delas qualis el 98,03% son católicas.

 Mitología 
La mitología estremeña no a síu tan estudiá comu la mitología en otras zonas d'España. Tien angunu parecíus cona mitología de sotras zonas del país, comu la cántabra.Pedro Manuel López Rodríguez (2018) Introducción a la mitología extremeña. Un estado de la cuestión, Almendralejo: Asociación Histórica de Almendralejo, pp. 279-290

Angunus pressonagis dela mitología estremeña son:

 Fiestas 
300px|right|thumb|El Harramplas es una fiesta e la localiá el Piornal.

Estremaúra tien una gran variedá e fiestas, angunas d’enterés turísticu.

Angunas fiestas emportantis d'Estremaúra son:
 16 d’Heneru, Carrera e San Antón-La Encamisá en Navalvillal de Pela.
 19 d’Heneru, El Harramplas en Piornal.
 20 d’Heneru, Las Carantoñas en Aceuchi.
 1 d'Hebreru, Las Candelas en Almendralehu.
 3 de'Hebreru, Los Negrinus de San Blas en Montilmosu.
 (fecha variabri), Fiesta el Zerezu en Frol nel Valli del Xerti
 (fecha variabri), Semana Santa de Badajós
 (fecha variabri), Semana Santa de Caçris
 (fecha variabri), La Chanfaina en Huenti e Cantus
 2,3 de Mayu, La Santa Crús en Féria
 16 de Mayu, La Batalla la Albuera
 24 d’Agostu, La Enramá en Pinufranqueau
 12 d’Outubri, La Ispaniá, Guadalupi
 1 de Noviembri, Día de Tossantus, La Chaquetia en Tierra de Barrus, Usagri, Herrera el Duqui, Çafra i algotrus
 7 de Diziembri, La Encamisá en Torrehoncillu
 7 de Diziembri, Los Escobaçus en Harandilla la Vera

 Símbolus 

Los símbolus prencipalis d'Estremaúra son la bandera, l'escúu i l'inu. Están definíus nel artícalu quartu del su Estatutu d'utonomía.Estatuto de Autonomía de Extremadura: Capítulo I. Disposiciones generales

 Referencias 

 Bibliografia 
 Arti 
 Cano-Cortés, Pilar Mogollón (1996) El mudéjar en Extremadura, en El arte Mudéjar / coord. por Gonzalo Máximo Borrás Gualis, ISBN 84-88793-67-7, págs. 83-95
 De la Cruz Solís, Antonio (1998) Historia de la Arquitectura en Extremadura, Badajoz: Diputación de Badajoz
 Garrido Santiago, Manuel (1995) Aproximación a la pintura gótica en Extremadura, en Norba: Revista de arte, ISSN 0213-2214, Nº 14-15, págs. 119-144
 Lobato Cepeda, Blanca,  Ignacio Ortega Bravo i Carlos Fernández Serrano (1982) La casa tipo extremeña en la arquitectura popular de la comarca de La Serena, en Narria: Estudios de artes y costumbres populares 25-26 (Atiju)
 Martín Galindo, José Luis i Julián Miguel Orovengua (2008) Arquitectura tradicional en la provincia de Badajoz, Badajoz: Diputación de Badajoz (Atiju)
 Méndez Hernán, Vicente (2016) La escultura barroca en Extremadura, en Escultura barroca española: nuevas lecturas desde los siglos de oro a la sociedad del conocimiento / coord. por Antonio Rafael Fernández Paradas, Vol. 3, ISBN 978-84-16110-82-7, págs. 161-182
 Mira Caballos, Esteban i José María Faerna (2017) Historia y arte de Extremadura, Madrid: Genérica
 Muñoz Fajardo, Ricardo i Valentí Pons Toujous (2014) Extremadura. El modernismo y sus influencias, Madrid: Libros Mabla
 Muro Castillo, Matilde (2004) La fotografía en Extremadura 1847-1951, Badajoz: Editora Regional de Extremadura
 Muro Castillo, Matilde (2009) Fotografía en Extremadura hasta 1951, Badajoz: Editora Regional de Extremadura
 Pinero, Fénix (2020) La escultura medieval en Extremadura, en MONOGRÁFICOS de La Mañana, Viernis 4 diziembri (Atiju)
 Pizarro Gómez, Francisco Javier (1989) Pintura extremeña del siglo XIX: Los lucenqui, en Norba: Revista de arte, ISSN 0213-2214, Nº 9, págs. 175-190<
 Ramos Rubio, José Antonio (2020) La escultura medieval en Extremadura: arte, pervivencias religiosas y antropológicas. Las representaciones marianas, los crucificados y los santos, Cáceres: Tau Editores
 Terrón Reynolds, María Teresa (1992) La pintura barroca en Extremadura, en Boletín de la Real Academia de Extremadura de las Letras y las Artes, ISSN 1130-0612, ISSN 1130-0612, TOMO 3, 1, págs. 69-88
 Terrón Reynolds, María Teresa (1994) Temas e iconografía de la pintura barroca en Extremadura, en Norba: Revista de arte, ISSN 0213-2214, Nº 14-15, págs. 119-144

 Gastronomia 
 Chamorro Fernández, María Inés (2008) Tradiciones, alimentos y recetas de la cocina extremeña, Somonte: Ediciones Trea, S.L.
 Díaz Gómez, José Ignacio (2022) Sabor a Extremadura: Cocina tradicional Extremeña - Platos de cuchara - Carnes - Pescados - Tapas Plasencia, Pedro  i Teclo Villalón (2011) Cocina extremeña, Madrid: Editorial Everest

 Juegus 
 Saco Porras, Manuel (coord.), Eusebio Acedo Gracia i Carolino Vicente Felipe (2001) Los Juegos Populares y Tradicionales. Una propuesta de aplicación, Méria: Hunta d'Estremaúra (Atiju)

 Lenguas 
 Purtugués oliventinu 
 Maria de Fátima de Rezende F. Matias: "Bilinguismo e níveis sociolinguísticos numa região luso-espanhola (concelhos de Alandroal, Campo Maior, Elvas e Olivença), Revista portuguesa de filologia, XVIII, 1980-1986.
 Manuel Jesus Sánchez Fernández: "Apontamento para descrever o espanhol que se fala em Olivenza", Agália, 61, 2000, pp. 105-119.
 Manuel Jesús Sánchez Fernández: "O português raiano. Exemplo: o de Olivença", eds. Jordi F. Fernández y Gorka Redondo, Llengües ignorades, Vic / Terrassa, 2006, pp. 67-83.

 Literatura 
 Pecellín Lancharro, Manuel (1980) Literatura en Extremadura, Badajoz: Universitas editorial, 3 vols.

 Mitología 
 Flores del Manzano, Fernando (1998) Mitos y leyendas de tradición oral en la Alta Extremadura, Mérida , Editora Regional de Extremadura, .
 Hurtado, Publio (1902) Supersticiones extremeñas, anotaciones psico-fisiológicas, Cáceres.
 Barroso Gutiérrez, Félix (1993) Las Hurdes: visión interior. Centro de Cultur5a Tradicional. Diputación de Salamanca. Salamanca.

 Música 
 Danzas y bailes de Extremadura. Extremadura y más. (Atiju)
 El folclore extremeño (1995). Raíces: Tomo I. Badajoz: Hoy Diario de Extremadura.
 El folclore extremeño (1995). Raíces: tomo II. Badajoz: Hoy Diario de Extremadura.

 Tiatru 
 Viola Morato, Manuel Simón (2016) Tendencias del teatro extremeño a fines del siglo XX en Revista de Estudios Extremeños, Tomo LXXII, Número III, pp. 1639-1652 (Atiju)

 Tragi típicu  
  Valadés Sierra, Juan M. (2013) La  indumentaria  tradicional  en  la construcción  de  la  identidad  extremeña, en Revista de Dialectología y Tradiciones Populares'',vol. LXVIII, n.o 2, pp. 331-358, julio-diciembre 2013,ISSN: 0034-7981, eISSN: 1988-8457,doi:  10.3989/rdtp.2013.02.014

 Atijus p'ahuera 
 Observatorio Extremeño de la Cultura
 Asociación de Gestoras y Gestores Culturales de Extremadura

 Arti 
 Arquitectura de Extremadura
 La ARQUITECTURA de Extremadura en 16 edificios, ¿cuál eliges?
 Arquitectura tradicional de Extremadura, del olvido a recurso cultural y turístico
 El legado de Roma en Extremadura
 La influencia italiana en el Arte Renacentista extremeño
 Estudio sociológico del Arte en Extremadura desde la época romana

 Cini 
 Academia de Cine de Extremadura
 Filmoteca de Extremadura
 Asociación Extremeña de Productoras de Cine

 Juegus  
 Juegos populares extremeños

 Fiestas 
 Fiestas de interés turístico de Extremadura

 Música 
 La música en Extremadura
 Instrumentos Musicales en Extremadura
 F I M E - Festival Internacional de Música de Extremadura

 Símbolus 
 Nuestros símbolos

 Tiatru 
 Red de Teatros y otros espacios escénicos de Extremadura

Categoría:Coltura d'Estremaúra